CELEX: 52019PC0338
Language: ro
Date: 2019-07-16
Title: Propunere de REGULAMENT AL CONSILIULUI de modificare a Regulamentelor (UE) 2019/124 și (UE) 2018/2025 în ceea ce privește anumite posibilități de pescuit

COMISIA EUROPEANĂ
            Bruxelles, 16.7.2019
            COM(2019) 338 final
            2019/0154(NLE)
            Propunere de
            REGULAMENT AL CONSILIULUI
            de modificare a Regulamentelor (UE) 2019/124 și (UE) 2018/2025 în ceea ce privește anumite posibilități de pescuit
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Regulamentul (UE) 2019/124 al Consiliului stabilește, pentru anul 2019, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii, iar pentru navele Uniunii, în anumite ape din afara acesteia. Aceste posibilități de pescuit sunt, de obicei, modificate de mai multe ori pe parcursul perioadei în care sunt în vigoare. Regulamentul (UE) 2018/2025 al Consiliului stabilește, pentru anii 2019 și 2020, posibilitățile de pescuit pentru navele de pescuit ale Uniunii în ceea ce privește anumite stocuri de pești de adâncime. Propunerea include o modificare a TAC pentru unul dintre stocurile de pagel argintiu, în urma avizului ICES pentru respectivul stoc.
            
            
               •Coerența cu dispozițiile existente în domeniul de politică vizat
            
            
               Măsurile propuse sunt concepute în conformitate cu obiectivele și normele politicii comune în domeniul pescuitului și cu politica de dezvoltare durabilă a Uniunii.
            
            
               •Coerența cu alte politici ale Uniunii
            
            
               Măsurile propuse sunt compatibile cu alte politici ale Uniunii, în special cu politicile din domeniul mediului.
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temei juridic
            
            
               Temeiul juridic al prezentei propuneri îl constituie articolul 43 alineatul (3) din Tratatul privind funcționarea Uniunii Europene.
            
            
               Obligațiile Uniunii în ceea ce privește exploatarea durabilă a resurselor acvatice vii decurg din obligațiile prevăzute la articolul 2 din noul regulament de bază al PCP.
            
            
               •Subsidiaritatea (pentru competența neexclusivă) 
            
            
               Propunerea este de competența exclusivă a Uniunii, în conformitate cu articolul 3 alineatul (1) litera (d) din tratat. În consecință, principiul subsidiarității nu se aplică.
            
            
               •Proporționalitate
            
            
               
                  Propunerea respectă principiul proporționalității din următorul motiv: PCP este o politică comună. În conformitate cu articolul 43 alineatul (3) din tratat, Consiliului îi revine obligația de a adopta măsuri de stabilire și alocare a posibilităților de pescuit.
               
            
            
               •Alegerea instrumentului
            
            
               Instrumentul propus: regulament. 
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
         
         
            
               •Evaluări ex post/verificări ale adecvării legislației existente
            
            
               
                  Nu se aplică
               
            
            
               •Consultări cu părțile interesate
            
            
               
                  Propunerea ține seama de observațiile părților interesate, ale consiliilor consultative, ale administrațiilor naționale, ale organizațiilor de pescari și ale organizațiilor neguvernamentale pe parcursul anului, iar feedback-ul lor este luat în considerare la stabilirea posibilităților de pescuit.
               
            
            
               •Obținerea și utilizarea expertizei
            
            
               
                  Propunerea se bazează pe avizul științific al Consiliului Internațional pentru Explorarea Apelor Maritime (ICES).
               
            
            
               •Evaluarea impactului
            
            
               Domeniul de aplicare al regulamentului privind posibilitățile de pescuit este stabilit de articolul 43 alineatul (3) din tratat.
            
            
               •Adecvarea reglementărilor și simplificarea
            
            
               
                  Nu se aplică.
               
            
            
               •Drepturile fundamentale
            
            
               
                  Nu se aplică.
               
            
            
               4.IMPLICAȚII BUGETARE
            
            
               
                  Măsurile propuse nu vor avea implicații bugetare.
               
            
            
               5.ALTE ELEMENTE
            
            
               •Explicație detaliată cu privire la dispozițiile specifice ale propunerii
            
            
               Modificările propuse vizează modificarea Regulamentului (UE) 2019/124, după cum se descrie în continuare.
            
            
               Hamsia din zonele ICES 9 și 10 și din apele Uniunii din zona CECAF 34.1.1 este o specie cu durată de viață scurtă, pentru care prospectarea se încheie în luna mai. Prin urmare, modificarea perioadei pentru care este stabilită captura totală admisibilă (TAC) de la un an calendaristic la perioada cuprinsă între 1 iulie și 30 iunie a anului următor asigură faptul că posibilitățile de pescuit se bazează pe cea mai bună evaluare posibilă a recrutării anuale a acestei specii cu durată scurtă de viață.
            
            
               Regulamentul (UE) 2018/120, astfel cum a fost modificat prin Regulamentul (UE) 2018/1628, stabilește TAC pentru hamsie în mod excepțional pentru o perioadă de 18 luni, de la 1 ianuarie 2018 până la 30 iunie 2019, pentru a se alinia la noua perioadă menționată în avizul științific, din luna iulie până în luna iunie a anului următor. 
            
            
               În Regulamentul (UE) 2019/124 al Consiliului, TAC pentru hamsie în zonele ICES 9 și 10 și în apele Uniunii din zona CECAF 34.1.1, aplicabilă pentru perioada 1 iulie 2019 - 30 iunie 2020, a fost stabilită la zero, în așteptarea noului aviz științific. În a doua modificare a posibilităților de pescuit pentru 2019, a fost stabilită o TAC provizorie pentru a permite continuarea activităților de pescuit. Avizul științific a devenit disponibil la 28 iunie 2019. TAC pentru perioada care începe la 1 iulie 2019 ar trebui modificată în conformitate cu cel mai recent aviz științific al ICES.
            
         
         
            
               Modificările propuse se referă și la Regulamentul (UE) 2018/2025 al Consiliului, care stabilește, pentru anii 2019 și 2020, posibilitățile de pescuit pentru navele Uniunii în ceea ce privește anumite stocuri de pești de adâncime. La momentul stabilirii posibilităților de pescuit, avizul științific pentru pagelul argintiu din zona ICES 10 era disponibil doar pentru anul 2019. S-a hotărât stabilirea posibilităților de pescuit pentru stocul respectiv pentru anii 2019 și 2020 la 576 de tone și, dacă este necesar, să se modifice respectivele posibilități după emiterea avizului științific pentru anul 2020. La 11 iunie 2019, ICES a publicat avizul științific pentru 553 de tone. Posibilitățile de pescuit trebuie modificate pentru pagelul argintiu din zona ICES 10, pentru a se ține seama de cel mai recent aviz științific.
            
            
               2019/0154 (NLE)
            
            
               Propunere de
            
            
               REGULAMENT AL CONSILIULUI
            
            
               de modificare a Regulamentelor (UE) 2019/124 și (UE) 2018/2025 în ceea ce privește anumite posibilități de pescuit
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Regulamentul (UE) 2019/124 al Consiliului
                  1
                stabilește, pentru anul 2019, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii, iar pentru navele Uniunii, în anumite ape din afara acesteia.
            
            
               (2)În Regulamentul (UE) 2019/124, captura totală admisibilă (TAC) pentru hamsie (Engraulis encrasicolus) în zonele ICES 9 și 10 și în apele Uniunii din zona CECAF 34.1.1 a fost stabilită la zero. În a doua modificare a posibilităților de pescuit, a fost stabilită o TAC provizorie pentru a permite continuarea activităților de pescuit. Hamsia este o specie cu durată scurtă de viață, iar avizul științific relevant a fost emis la 28 iunie 2019. Limitele de captură pentru hamsie în zonele ICES 9 și 10 și în apele Uniunii din zona CECAF 34.1.1 ar trebui modificate acum în conformitate cu cel mai recent aviz științific al Consiliului Internațional pentru Explorarea Apelor Maritime (ICES).
            
            
               (3)Regulamentul (UE) 2018/2025 al Consiliului
                  2
                stabilește, pentru 2019 și 2020, posibilitățile de pescuit pentru navele de pescuit ale Uniunii în ceea ce privește anumite stocuri de pești de adâncime. În regulamentul respectiv, TAC pentru pagel argintiu în zona ICES 10 pentru ambii ani a fost stabilită pe baza avizelor științifice pentru anul 2019, în așteptarea avizului științific pentru anul 2020. La 11 iunie 2019 ICES a publicat avizul științific pentru 2020. TAC ar trebui stabilită în conformitate cu cele mai recente avize științifice. 
            
            
               (4)Prin urmare, Regulamentele (UE) 2019/124 și (UE) 2018/2025 ar trebui modificate în consecință.
            
            
               (5)Limitele de captură pentru hamsie în zonele ICES 9 și 10 și în apele Uniunii din zona CECAF 34.1.1, prevăzute în Regulamentul (UE) 2019/124, se aplică de la 1 iulie 2019. Prin urmare, și prezentul regulament de modificare ar trebui să se aplice de la data respectivă. Această aplicare retroactivă nu aduce atingere principiilor securității juridice și protecției încrederii legitime, întrucât posibilitățile de pescuit în cauză nu au fost încă epuizate,
            
            
               ADOPTĂ PREZENTUL REGULAMENT:
            
            
               Articolul 1
               
            
               În anexa IA la Regulamentul (UE) 2019/124, tabelul cu posibilitățile de pescuit pentru hamsie în zonele ICES 9 și 10 și în apele Uniunii din zona CECAF 34.1.1 se înlocuiește cu următorul tabel:
            
            
                     
                        Specie:
                     
                  
                  
                     
                        Hamsie
                     
                  
                  
                     
                         
                     
                  
                  
                     
                         
                     
                  
                  
                     
                        Zona:
                     
                  
                  
                     
                        9 și 10; apele Uniunii din zona CECAF 34.1.1
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Spania
                     
                  
                  
                     
                         
                     
                  
                  
                     
                        4 281
                     
                  
                  
                     
                        (1)
                     
                  
                  
                     
                        TAC de precauție
                     
                  
                  
                     
                         
                     
                  
                  
                     
                         
                     
                  
               
                     
                        Portugalia
                     
                  
                  
                     
                  
                  
                     
                        4 671
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uniunea
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Cota poate fi pescuită doar între 1 iulie 2019 și 30 iunie 2020.
                     
                  
                  
                     
                  
                  
                     
                  
                  
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
               Articolul 2
            
            
               În anexa la Regulamentul (UE) 2018/2025, tabelul cu posibilitățile de pescuit pentru pagel argintiu în apele Uniunii și internaționale din zona ICES 10 se înlocuiește cu următorul tabel:
            
         
         
            
                     
                         Specia:
                     
                  
                  
                     
                        Pagel argintiu 
                     
                  
                  
                     
                        Zona:
                     
                  
                  
                     
                        Apele Uniunii și apele internaționale din 10
                     
                  
               
                     
                         
                     
                  
                  
                     
                        Pagellus bogaraveo 
                     
                  
                  
                     
                  
                  
                     
                        (SBR/10-)
                     
                  
               
                     
                        Anul
                     
                  
                  
                     
                        2019
                     
                  
                  
                     
                  
                  
                     
                        2020
                     
                  
                  
                     
                  
                  
                     
                        TAC de precauție
                     
                  
               
                     
                        Spania
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Portugalia
                     
                  
                  
                     
                        566
                     
                  
                  
                     
                  
                  
                     
                        543
                     
                  
                  
                     
                  
                  
                     
                  
                  
                     
                  
               
                     
                        Regatul Unit
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Uniunea
                     
                  
                  
                     
                        576
                     
                  
                  
                     
                  
                  
                     
                        553
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        576
                     
                  
                  
                     
                         
                     
                  
                  
                     
                        553
                     
                  
                  
                     
                         
                     
                  
                  
                     
                         
                     
                  
                  
                     
                  
               
               Articolul 3
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Se aplică de la 1 iulie 2019.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Regulamentul (UE) 2019/124 al Consiliului din 30 ianuarie 2019 de stabilire, pentru anul 2019, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 29, 31.1.2019, p. 1).
               
               
                  
                     (2)
                  
                        Regulamentul (UE) 2018/2025 al Consiliului din 17 decembrie 2018 de stabilire, pentru anii 2019 și 2020, a posibilităților de pescuit pentru navele Uniunii în ceea ce privește anumite stocuri de pești de adâncime (JO L 325, 20.12.2018, p. 7).